Komisijos sprendimas
2002 m. rugpjūčio 21 d.
iš dalies keičiantis Sprendimą 97/468/EB, siekiant įtraukti Grenlandijos įmonę, perdirbančią laukinių medžiojamųjų paukščių ir žvėrių mėsą
(pranešta dokumentu Nr. C(2002) 3094)
(tekstas svarbus EEE)
(2002/672/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms laikinai leidžiama importuoti tam tikrus gyvūninės kilmės produktus, žuvininkystės produktus ir gyvus dvigeldžius moliuskus, laikinų sąrašų [1] su paskutiniais pakeitimais, padarytais Sprendimu 2001/4/EB [2], ypač į jo 2 straipsnio 1 dalį,
kadangi:
(1) Komisijos sprendimu 97/468/EB [3] dėl trečiųjų šalių įmonių, iš kurių valstybės narės leidžia importuoti laukinių medžiojamųjų paukščių ir žvėrių mėsą, laikinų sąrašų buvo sudaryti laikini įmonių, perdirbančių laukinių medžiojamųjų paukščių ir gyvūnų mėsą, sąrašai.
(2) Grenlandija atsiuntė įmonių, perdirbančių laukinių medžiojamųjų paukščių ir gyvūnų mėsą, sąrašą, kurios, atsakingų institucijų liudijimu, atitinka Bendrijos taisykles.
(3) Dėl to gali būti sudarytas laikinas laukinių medžiojamųjų paukščių ir gyvūnų mėsą perdirbančių Grenlandijos įmonių sąrašas.
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas įterpiamas į Sprendimo 97/468/EB priedą.
2 straipsnis
Šis sprendimas yra skirtas valstybėms narėms.
Priimta Briuselyje, 2002 m. rugpjūčio 21 d.